Gubat Anglo-Zanzibar

Ang Gubat Anglo-Zanzibar usa ka kasungiang militar nga nahitabo niadtong Agosto 27, 1896, tali sa Hiniusang Gingharian ug sa Zanzibar. Kini milungtad og hapit 40 minutos, ang kinamub-ang gubat nga natala sa tibuok kasaysayan.

Ang gubat miulbo human namatay si Sultan Hamad bin Thuwaini, kinsa kusog nga misuporta sa administrasyong kolonyal sa Britanya. Human makadungog sa kamatayon sa uyoan, gikudeta ni Khalid bin Bargash ang trono sulod sa usa ka coup d'état. Apan wala ganahi ang mga Briton kang Kalid, ug ilang gi-endorso ang laing kandidato sa Sultanato, si Hamud bin Muhammed, kinsa ilang gituhoang mas sayon makatrabaho. Busa, ilang gihatagan si Khalid og usa ka ltimatum alang sa iyang pagkanaog. Misukol si Khalid, ug nagpatawag og usa ka kasundalohan nga gilangkoban og hapit 2,800 ka mga sundalo. 

Samtang nangandam mga sundalo ni Khalid didto sa palasyo, nagpadala ang Marina Real sa Britanya og lima ka mga barkong-igugubat. Nagpadala usab sila'g pipila ka mga marines aron suportaan ang mga "loyalistang" kasundalohang regular sa Zanzibar.

Nakabantay si Khalid nga pildihonon siya, busa nakigsabot siya alang sa kalinaw pinaagi sa usa ka Amerikanong representante didto sa isla. Apan sa dihang nahurot na ang gilugway nga panahon, gikanyon sa mga barkong Briton ang iyang palasyo niadtong alas 9 sa buntag sa Agosto 27, 1896. Daling miatras si Khalid dito sa Alemang Konsulada, diin siya gihataga'g asylum. Gihunong ang pagkanyon human ang 40 minutos.

Gipangayo sa mga Briton nga ihatag sa mga Aleman si Khalid ngadto kanila, apan nakpuga siya niadtong Oktubre 2, 1896. Miadto siya sa Dar es Salaam hangtod siya madakpi niadtong 1916. Apan gibuhian ra si Khalid, ug gitugtang mopuyo didto sa Mombasa, diin siya namatay niadtong 1927.

Isip panapos sa gubat, gipabayad ang gobyerno sa Zanzibar alang sa mga kabhang nga natira sa mga Briton.

Anglo-Zanzibar